یاور عباس

ڈاکٹر یاور عباس  شعبہ طب سے وابستہ تھے نیز مرثیہ گوئی اور ترویج مرثیہ گوئی کا ایک معتبر حوالہ ہیں ۔

 ابتدائی زندگی اور تعلیم 
سید یاور عباس رضوی 21 فروری 1917 کو دہلی، برطانوی ہند میں پیدا ہوئے۔ والد کا نام ڈاکٹر سید ناصر عباس تھا۔http://www.bio-bibliography.com/authors/view/4636 اور والدہ محمودہ بیگم تھیں۔ یاور عباس نے اسکول کی تعلیم مکمل کرنے کے بعد ایف سی کالج لاہور سے انٹر کیا اور عثمانیہ یونیورسٹی، دکن سے ایم بی بی ایس کی ڈگری پائی۔ ان کی شادی 1944 میں عابدہ بیگم سے ہوئی۔ 1947 میں ہجرت کر کے پاکستان آ گئے۔ اور کراچی میں رہائش اختیار کی۔ یہاں انھوں نے اپنا کلینک قائم کیا۔ ان کے گھرانے میں ڈاکٹری کی تعلیم کا حصول اگلی نسلوں تک آیا ۔، بھائی سرجن دلاور عباس، بہن ڈاکٹر عصمت، بہنوئی ڈاکٹر ذیشان عباس اور ڈاکٹروں کا یہ سلسلہ ان کے خاندان میں اب بھی جاری ہے۔

 ادبی سفر کا آغاز 
ڈاکٹر یاور عباس بے اگرچہ شا عری کی ابتدا نوجوانی سے کی۔ اور پہلا شعر 1926 میں کہا۔ آغا شاعر قزلباش کی شاگردی اختیار کی۔ پہلی غزل 1928 میں دلی میں کہی۔ جبکہ پہلی نظم 1934 میں لاہور میں کہی۔ اپنے ایک دوست شفق اکبر آبادی کی ترغیب پر انھوں نے پہلا جدید مرثیہ 1950میں کراچی میں کہا۔ اس سے قبل بھی وہ 1935 میں دورانِ تعلیم پہلے پہل ایک مرثیہ کے اٹھارہ بند کہہ چکے تھے۔ البتہ پہلا مکمل مرثیہ 1949 میں کہا۔ الغرض غزل، قصیدہ، رباعی، سلام ہر صنفِ شعر میں طبع آزمائی کی۔ ان کی شاعری میں سب سے زیادہ مقبولیت ایک نعتیہ رباعی ( (قسمت میں مری چین سے جینا لکھ دے ۔۔۔۔۔ ) کو ملی جو غلام فرید قوال صاحب نے اپنی مشہور قوالی تاجدارِ حرم کے شروع میں گائے۔ اس کے علاوہ 1965 کی جنگ میں ان کا لکھا ہوا ملی نغمہ میری سرحدوں کی جانب کبھی بھول کر نہ آنا بھی بہت مقبول ہوا۔

 مرثیہ گوئی کی محافل کی ترویج 
کراچی میں ڈاکٹر یاور عباس مرحوم نے مرثیہ خوانی کی مجلسیں قائم کیں جو بہت کامیاب رہیں۔ ان کی رہائش گاہ سعید منزل جو ایم اے جناح روڈ پر تھی اور یہیں انکا دواخانہ ہوتا تھا۔https://www.express.pk/story/60647/ اس رہائش گاہ پر مرثیہ گوئی کی مجالس کا انعقاد ہوتا۔ پھر ڈاکٹر یاور جب فردوس کالونی والے گھر میں منتقل ہوئے تو وہاں محرم کے مہینے میں نو تصنیف مرثیوں کی محافل میں وقت کے تمام اہم مرثیہ نگار شمولیت کرتے تھے جن میں نسیم امروہوی، آلِ رضا، صبا اکبر آبادی، مشتاق مبارک اور دیگر معتبر نام شامل ہیں ۔

 مطبوعہ شعری مجموعے 
 عبادت ( مرثیئے )
 سنو ہو (غزل )
 یادش بخیر (غزل )
 یہ مرثیہ نہیں ہے میرا دل ہے دوستو ( تحقیق و تدوین: ڈاکٹر ہلال نقوی )
 ڈاکٹر یاور عباس کے مرثیے (تحقیق و تدوین: ڈاکٹر ہلال نقوی 2012)

 نمونہِ کلام 

<div style='text-align: center;'>
نعتیہ رباعی

<div style='text-align: center;'>
٭٭٭

متفرق اشعار

<div style='text-align: center;'>

<div style='text-align: center;'>
٭٭٭

مرثیہ کا بند

<div style='text-align: center;'>
٭٭٭

ملی نغمہ 

 وفات 
ڈاکٹر یاور عباس نے 25 اگست 1985 میں کراچی میں وفات پائی۔ پسماندگان میں ایک بیوہ، دو بیٹے اور دو بیٹیاں شامل تھیں ۔

 تاثرات 
ممتاز محقق اور شاعر ڈاکٹر ہلال نقوی نے ڈاکٹر یاور عباس کی مرثیہ گوئی میں خدمات کو ان الفاظ میں سراہا ہے۔ وہ کہتے ہیں ۔

 حوالہ جات 

زمرہ:1917ء کی پیدائشیں
زمرہ:1985ء کی وفیات
زمرہ:اردو شعرا
زمرہ:اردو مرثیہ نگار
زمرہ:بیسویں صدی کے شعرا
زمرہ:پاکستانی اردو شعرا
زمرہ:پاکستانی تحت اللفظ مرثیہ خوان
زمرہ:پاکستانی شعرا
زمرہ:پاکستانی مسلم شخصیات
زمرہ:کراچی کی شخصیات